title: 2012/442/EU: A Tanács határozata ( 2012. július 24. ) az Európai Uniónak az Európai Gazdasági Térségről szóló megállapodás II. mellékletének (Műszaki előírások, szabványok, vizsgálatok és tanúsítás) módosítására vonatkozóan az EGT Vegyes Bizottságban képviselendő álláspontjáról

text:
               28.7.2012

               HU

               Az Európai Unió Hivatalos Lapja

               L 202/1

         A TANÁCS HATÁROZATA
   (2012. július 24.)
   az Európai Uniónak az Európai Gazdasági Térségről szóló megállapodás II. mellékletének (Műszaki előírások, szabványok, vizsgálatok és tanúsítás) módosítására vonatkozóan az EGT Vegyes Bizottságban képviselendő álláspontjáról
   (2012/442/EU)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 43. cikke (2) bekezdésére és 168. cikke (4) bekezdésének b) pontjára, összefüggésben annak 218. cikke (9) bekezdésével,
   tekintettel az Európai Gazdasági Térségről szóló megállapodás végrehajtására vonatkozó rendelkezésekről szóló, 1994. november 28-i 2894/94/EK tanácsi rendeletre (1) és különösen annak 1. cikkének (3) bekezdésére,
   tekintettel az Európai Bizottság javaslatára,
   mivel:

               (1)

               Az Európai Gazdasági Térségről szóló megállapodás (2) (a továbbiakban: az EGT-megállapodás) 1994. január 1-jén lépett hatályba.

               (2)

               Az EGT-megállapodás 98. cikke alapján az EGT Vegyes Bizottság határozhat – többek között – az EGT-megállapodás II. mellékletének módosításáról.

               (3)

               Az EGT-megállapodás II. melléklete műszaki előírásokra, szabványokra, vizsgálatokra és tanúsításra vonatkozó rendelkezéseket és szabályokat tartalmaz.

               (4)

               A 2012., 2013. és 2014. évre vonatkozó, a növényi és állati eredetű élelmiszerekben, illetve azok felületén található növényvédőszer-maradékok határértékének való megfelelés biztosítására, valamint a fogyasztók ilyen növényvédőszer-maradékokból eredő expozíciójának értékelésére irányuló, többéves összehangolt uniós ellenőrzési programról szóló, 2011. december 7-i 1274/2011/EU bizottsági végrehajtási rendeletet (3) bele kell foglalni az EGT-megállapodásba.

               (5)

               A növényi és állati eredetű élelmiszerekben, illetve azok felületén található növényvédőszer-maradékok határértékének való megfelelés biztosítására, valamint a fogyasztók növényvédőszer-maradékoknak való kitettsége értékelésére irányuló, a 2009., 2010. és 2011. évre vonatkozó többéves összehangolt közösségi ellenőrzési programról szóló, 2008. december 5-i 1213/2008/EK bizottsági rendeletet (4) belefoglalták az EGT-megállapodásba, bizonyos kiigazításokkal az EGT-tag EFTA-államok vonatkozásában.

               (6)

               Mivel az 1213/2008/EK bizottsági rendelet hatályát vesztette és következésképpen az EGT-megállapodás tekintetében is hatályát veszti, e kiigazításokat fenn kell tartani a 1274/2011/EU végrehajtási rendelet vonatkozásában is. A kiigazítások az Izland által vizsgálandó növényvédőszerek számára, valamint az egyes termékekből Izland és Norvégia által veendő és vizsgálandó minták számára vonatkoznak és különösen figyelembe veszik Izland korlátozott laboratóriumi kapacitásait.

               (7)

               Következésképpen az EGT-megállapodás II. mellékletét ennek megfelelően módosítani kell.

               (8)

               Az Unió az EGT Vegyes Bizottságban képviselendő álláspontjának a mellékelt határozattervezeten kell alapulnia,

         ELFOGADTA EZT A HATÁROZATOT:
   1. cikk
   Az Európai Uniónak az EGT-megállapodás II. mellékletének (Műszaki előírások, szabványok, vizsgálatok és tanúsítás) módosításával kapcsolatosan az EGT Vegyes Bizottságban képviselendő álláspontja az e határozathoz mellékelt EGT vegyes bizottsági határozattervezeten alapul.
   2. cikk
   Ez a határozat az elfogadásának napján lép hatályba.

      Kelt Brüsszelben, 2012. július 24-én.

            a Tanács részéről

            az elnök

         A. D. MAVROYIANNIS

      (1)  HL L 305., 1994.11.30., 6. o.

      (2)  HL L 1., 1994.1.3., 3. o.

      (3)  HL L 325., 2011.12.8., 24. o.

      (4)  HL L 328., 2008.12.6., 9. o.

      TERVEZET
      AZ EGT VEGYES BIZOTTSÁG xx/xxxx SZÁMÚ HATÁROZATA
      (…)
      az Európai Gazdasági Térségről szóló megállapodás II. mellékletének (Műszaki előírások, szabványok, vizsgálatok és tanúsítás) módosításáról
      AZ EGT VEGYES BIZOTTSÁG,
      tekintettel az Európai Gazdasági Térségről szóló megállapodás kiigazításáról szóló jegyzőkönyvvel módosított, az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 98. cikkére,
      mivel:

                  (1)

                  az EGT-megállapodás II. mellékletét a […]-i […/…] EGT vegyes bizottsági határozat (1) módosította.

                  (2)

                  A 2012., 2013. és 2014. évre vonatkozó, a növényi és állati eredetű élelmiszerekben, illetve azok felületén található növényvédőszer-maradékok határértékének való megfelelés biztosítására, valamint a fogyasztók ilyen növényvédőszer-maradékokból eredő expozíciójának értékelésére irányuló, többéves összehangolt uniós ellenőrzési programról szóló, 2011. december 7-i 1274/2011/EU bizottsági végrehajtási rendeletet (2) bele kell foglalni az EGT-megállapodásba.

                  (3)

                  az EGT-megállapodásba foglalt, a növényi és állati eredetű élelmiszerekben, illetve azok felületén található növényvédőszer-maradékok határértékének való megfelelés biztosítására, valamint a fogyasztók növényvédőszer-maradékoknak való kitettsége értékelésére irányuló, a 2009., 2010. és 2011. évre vonatkozó többéves összehangolt közösségi ellenőrzési programról szóló, 2008. december 5-i 1213/2008/EK bizottsági rendelet (3) hatályát vesztette az Európai Unióban, amelyet következésképpen el kell hagyni az EGT- megállapodásból.

                  (4)

                  Ez a határozat élelmiszerekre vonatkozó jogszabályokat érint. Élelmiszerekre vonatkozó jogszabályok nem alkalmazandók Liechtensteinre, amíg az Európai Közösség és a Svájci Államszövetség között a mezőgazdasági termékek kereskedelméről szóló megállapodás alkalmazása kiterjed Liechtensteinre, az EGT-megállapodás II. melléklete XII. fejezetének bevezetőjében meghatározottak szerint. Ez a határozat ezért nem alkalmazandó Liechtensteinre,

            ELFOGADTA EZT A HATÁROZATOT:
      1. cikk
      Az EGT-megállapodás II. mellékletének XII. fejezete a következőképpen módosul:

                  1.

                  Az 54zzzzb. pont (1213/2008/EK bizottsági rendelet) szövegét el kell hagyni.

                  2.

                  A szöveg a 65. pont (1171/2011/EU bizottsági rendelet) után a következő szöveggel egészül ki:

                              „66.

                                 32011 R 1274: A 2012., 2013. és 2014. évre vonatkozó, a növényi és állati eredetű élelmiszerekben, illetve azok felületén található növényvédőszer-maradékok határértékének való megfelelés biztosítására, valamint a fogyasztók ilyen növényvédőszer-maradékokból eredő expozíciójának értékelésére irányuló, többéves összehangolt uniós ellenőrzési programról szóló, 2011. december 7-i 1274/2011/EU bizottsági végrehajtási rendelet (HL L 325., 2011.12.8., 24. o.).

                        A rendelet rendelkezéseit e megállapodás alkalmazásában a következő kiigazításokkal kell értelmezni:

                              1.

                              Az 1. cikk az alábbi szöveggel egészül ki:
                              »Izland 2012-ben, 2013-ben és 2014-ban ugyanazon 61 növényvédőszer tekintetében folytathatja a mintavételt és az elemzést, mint amelyek tekintetében 2011-ben ellenőrizte az élelmiszereket a piacán.«

                              2.

                              A II. melléklet 5. pontja a következővel egészül ki:

                                          »IS

                                          12 (*)
                                          15 (**)

                                          NO

                                          12 (*)
                                          15 (**)« ”

            2. cikk
      Az 1274/2011/EU rendeletnek az Európai Unió Hivatalos Lapjának EGT-kiegészítésében kihirdetendő izlandi és norvég nyelvű szövege hiteles.
      3. cikk
      Ez a határozat […]-án/-én lép hatályba, feltéve, hogy az EGT Vegyes Bizottság az EGT- megállapodás 103. cikkének (1) bekezdésében előírt összes bejelentést megkapta (4).
      4. cikk
      Ezt a határozatot az Európai Unió Hivatalos Lapjának az EGT-re vonatkozó részében és EGT-kiegészítésében ki kell hirdetni.

         Kelt Brüsszelben,

               az EGT Vegyes Bizottság részéről

               az elnök

               az EGT Vegyes Bizottság titkárai

         (1)  HL L […].

         (2)  HL L 325., 2011.12.8., 24. o.

         (3)  HL L 328., 2008.12.6., 9. o.

         (4)  [Alkotmányos követelmények fennállását nem jelezték.] [Alkotmányos követelmények fennállását jelezték.]


title: 2012/536/EU: Az Európai Parlament és a Tanács határozata ( 2012. szeptember 12. ) az Európai Globalizációs Alkalmazkodási Alapnak az Európai Parlament, a Tanács és a Bizottság közötti, a költségvetési fegyelemről és a pénzgazdálkodás hatékonyságáról és eredményességéről szóló, 2006. május 17-i intézményközi megállapodás 28. pontja alapján történő igénybevételéről (Spanyolország „EGF/2011/017 ES/Aragón Construction” referenciaszámú kérelme)

text:
               4.10.2012

               HU

               Az Európai Unió Hivatalos Lapja

               L 269/7

         AZ EURÓPAI PARLAMENT ÉS A TANÁCS HATÁROZATA
   (2012. szeptember 12.)
   az Európai Globalizációs Alkalmazkodási Alapnak az Európai Parlament, a Tanács és a Bizottság közötti, a költségvetési fegyelemről és a pénzgazdálkodás hatékonyságáról és eredményességéről szóló, 2006. május 17-i intézményközi megállapodás 28. pontja alapján történő igénybevételéről (Spanyolország „EGF/2011/017 ES/Aragón Construction” referenciaszámú kérelme)
   (2012/536/EU)
   AZ EURÓPAI PARLAMENT ÉS AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre,
   tekintettel az Európai Parlament, a Tanács és a Bizottság közötti, a költségvetési fegyelemről és a pénzgazdálkodás hatékonyságáról és eredményességéről szóló intézményközi megállapodásra (1) és különösen annak 28. pontjára,
   tekintettel az Európai Globalizációs Alkalmazkodási Alap létrehozásáról szóló, 2006. december 20-i 1927/2006/EK európai parlamenti és tanácsi rendeletre (2) és különösen annak 12. cikke (3) bekezdésére,
   tekintettel az Európai Bizottság javaslatára,
   mivel:

               (1)

               Az Európai Globalizációs Alkalmazkodási Alapot (a továbbiakban: EGAA) azzal a céllal hozták létre, hogy kiegészítő támogatást nyújtson a globalizáció hatására a világkereskedelemben bekövetkezett fő strukturális változások következtében elbocsátott munkavállalóknak, és segítse őket az újbóli munkaerő-piaci beilleszkedésben.

               (2)

               Az EGAA hatályát a 2009. május 1. és 2011. december 30. között benyújtott kérelmek tekintetében kiterjesztették az olyan munkavállalók támogatására, akik közvetlenül a pénzügyi és gazdasági világválság miatt veszítették el állásukat.

               (3)

               A 2006. május 17-i intézményközi megállapodás az EGAA igénybevételét évi 500 millió EUR felső korlátig engedélyezi.

               (4)

               Spanyolország az Aragónia (ES24) NUTS II. szintű régióban a NACE Rev. 2. rendszer szerinti 41. ágazatban („Épületek építése”) működő 377 vállalatnál történt elbocsátásokra tekintettel 2011. december 28-án az EGAA igénybevételére irányuló kérelmet nyújtott be, majd 2012. március 23-ig további információkkal egészítette ki azt. A kérelem megfelel az 1927/2006/EK rendelet 10. cikkében a pénzügyi hozzájárulások meghatározására vonatkozóan megállapított követelményeknek. A Bizottság ezért 1 300 000 EUR rendelkezésre bocsátására tesz javaslatot.

               (5)

               Az EGAA-t tehát igénybe kell venni a Spanyolország által benyújtott kérelem alapján történő pénzügyi hozzájárulás folyósítása érdekében,

         ELFOGADTA EZT A HATÁROZATOT:
   1. cikk
   Az Európai Unió 2012-es pénzügyi évre vonatkozó általános költségvetésének keretein belül az Európai Globalizációs Alkalmazkodási Alapot igénybe kell venni, hogy az 1 300 000 EUR összeg kötelezettségvállalási és kifizetési előirányzatokban rendelkezésre álljon.
   2. cikk
   Ezt a határozatot az Európai Unió Hivatalos Lapjában ki kell hirdetni.

      Kelt Strasbourgban, 2012. szeptember 12-én.

            az Európai Parlament részéről

            az elnök

         M. SCHULZ

            a Tanács részéről

            az elnök

         A. D. MAVROYIANNIS

      (1)  HL C 139., 2006.6.14., 1. o.

      (2)  HL L 406., 2006.12.30., 1. o.


title: A Tanács (KKBP) 2016/1173 határozata (2016. július 18.) a Kongói Demokratikus Köztársasággal szembeni korlátozó intézkedésekről szóló 2010/788/KKBP határozat módosításáról

text:
               19.7.2016

               HU

               Az Európai Unió Hivatalos Lapja

               L 193/108

         A TANÁCS (KKBP) 2016/1173 HATÁROZATA
   (2016. július 18.)
   a Kongói Demokratikus Köztársasággal szembeni korlátozó intézkedésekről szóló 2010/788/KKBP határozat módosításáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 29. cikkére,
   tekintettel az Unió külügyi és biztonságpolitikai főképviselőjének javaslatára,
   mivel:

               (1)

               A Tanács 2010. december 20-án elfogadta a 2010/788/KKBP határozatot (1).

               (2)

               Az Egyesült Nemzetek Szervezetének Biztonsági Tanácsa 2016. június 23-án elfogadta a Kongói Demokratikus Köztársaságról (KDK) szóló 2293 (2016) sz. határozatot. A határozat több ponton módosítja az Egyesült Nemzetek Szervezete Biztonsági Tanácsának 1807 (2008) sz. határozatában előírt fegyverembargóra vonatkozó kivételeket, valamint a jegyzékbe vétel feltételeit az utazási korlátozások és a pénzeszközök befagyasztása tekintetében.

               (3)

               E módosítások végrehajtásához további uniós intézkedés szükséges,

         ELFOGADTA EZT A HATÁROZATOT:
   1. cikk
   A 2010/788/KKBP határozat a következőképpen módosul:

               1.

               A 2. cikk (1) bekezdése a következőképpen módosul:

                           a)

                           a c) pont helyébe a következő szöveg lép:

                                       „c)

                                       a kizárólag humanitárius vagy védelmi célt szolgáló, halált nem okozó katonai felszerelések szolgáltatására, eladására vagy átadására, valamint az ilyen, halált nem okozó felszerelésekkel kapcsolatos technikai segítségnyújtás és képzés biztosítására, az 1533 (2004) ENSZ BT-határozat alapján létrehozott szankcióbizottság (a továbbiakban: a szankcióbizottság) előzetes értesítésével”;

                           b)

                           a szöveg a következő ponttal egészül ki:

                                       „e)

                                       fegyverek, valamint a kapcsolódó hadianyag eladásának és/vagy szolgáltatásának, illetve segítségnyújtás vagy személyzet biztosításának egyéb eseteire, a szankcióbizottság előzetes jóváhagyásával.”.

               2.

               A 3. cikk a következőképpen módosul:

                           a)

                           az e) pont helyébe a következő szöveg lép:

                                       „e)

                                       részvétel a KDK-ban elkövetett, az emberi jogok, illetve a nemzetközi humanitárius jog megsértésének minősülő cselekmények tervezésében, irányításában vagy elkövetésében, ideértve a polgári lakossággal szemben elkövetett cselekményeket, mint például az emberölést, a megnyomorítást, a nemi erőszakot és a szexuális erőszak más formáit, az elrablást és a lakóhely elhagyására kényszerítést, valamint az iskolák és kórházak elleni támadásokat is;”;

                           b)

                           a g) pont helyébe a következő szöveg lép:

                                       „g)

                                       olyan személyek, illetve szervezetek – többek között fegyveres csoportok és bűnszövetkezetek – támogatása, akik, illetve amelyek a természeti erőforrások, így például arany, vadon élő állatok és növények, valamint vadon élő állatokból és növényekből készült termékek illegális kiaknázása vagy tiltott kereskedelme révén a KDK-ban destabilizáló tevékenységet fejtenek ki;”.

         2. cikk
   Ez a határozat az Európai Unió Hivatalos Lapjában való kihirdetését követő napon lép hatályba.

      Kelt Brüsszelben, 2016. július 18-án.

            a Tanács részéről

            az elnök

         F. MOGHERINI

      (1)  A Tanács 2010/788/KKBP határozata (2010. december 20.) a Kongói Demokratikus Köztársasággal szembeni korlátozó intézkedésekről és a 2008/369/KKBP közös álláspont hatályon kívül helyezéséről (HL L 336., 2010.12.21., 30. o.).


title: 2010/703/EU: A tagállamok kormányai képviselőinek határozata ( 2010. november 18. ) a Törvényszék egy bírájának kinevezéséről

text:
               23.11.2010

               HU

               Az Európai Unió Hivatalos Lapja

               L 306/76

         A TAGÁLLAMOK KORMÁNYAI KÉPVISELŐINEK HATÁROZATA
   (2010. november 18.)
   a Törvényszék egy bírájának kinevezéséről
   (2010/703/EU)
   AZ EURÓPAI UNIÓ TAGÁLLAMAI KORMÁNYAINAK KÉPVISELŐI,
   tekintettel az Európai Unióról szóló szerződésre és különösen annak 19. cikkére,
   tekintettel az Európai Unió működéséről szóló szerződésre és különösen annak 254. és 255. cikkére,
   mivel:

               (1)

               A Szerződések rendelkezéseinek értelmében háromévenként részben meg kell újítani a Törvényszék bírói karát. A 2010. szeptember 1. és 2016. augusztus 31. közötti időszakra a Törvényszék tizennégy bíráját kellett kinevezni.

               (2)

               A tagállamok kormányai képviselőinek konferenciája 2010/362/EU (1), 2010/400/EU (2) és 2010/629/EU határozatával (3) kinevezte a Törvényszék tizenhárom bíráját a fenti időszakra.

               (3)

               Mivel a fennmaradó helyet betöltő bíró kinevezési eljárása nem zárult le, az Európai Unió működéséről szóló szerződés rendelkezéseivel összhangban Valeriu CIUCĂ, akit 2007. január 1-jén neveztek ki a Törvényszék bírájává, 2010. augusztus 31-ét követően is hivatalban maradt.

               (4)

               Románia kormánya Andrei POPESCU-t javasolta a Törvényszék bírói feladatainak ellátására. Az Európai Unió működéséről szóló szerződés 255. cikke által létrehozott bizottság véleményt nyilvánított a fenti jelöltnek a törvényszéki bírói feladatok ellátására való alkalmasságáról.

               (5)

               A Törvényszék egy bíráját ezért ki kell nevezni a 2010. november 26. és 2016. augusztus 31. közötti időszakra,

         ELFOGADTÁK EZT A HATÁROZATOT:
   1. cikk
   Andrei POPESCU-t a 2010. november 26-tól2016. augusztus 31-ig terjedő időszakra a Törvényszék bírájává nevezik ki.
   2. cikk
   Ez a határozat az Európai Unió Hivatalos Lapjában való kihirdetését követő napon lép hatályba.

      Kelt Brüsszelben, 2010. november 18-án.

            a Tanács részéről

            az elnök

         J. DE RUYT

      (1)  HL L 163., 2010.6.30., 41. o.

      (2)  HL L 186., 2010.7.20., 29. o.

      (3)  HL L 278., 2010.10.22., 29. o.


title: Az Európai Parlament (EU) 2017/1701 határozata (2017. április 27.) az Európai Képzési Alapítvány 2015-ös pénzügyi évre vonatkozó elszámolásának lezárásáról

text:
               29.9.2017

               HU

               Az Európai Unió Hivatalos Lapja

               L 252/288

         AZ EURÓPAI PARLAMENT (EU) 2017/1701 HATÁROZATA
   (2017. április 27.)
   az Európai Képzési Alapítvány 2015-ös pénzügyi évre vonatkozó elszámolásának lezárásáról
   AZ EURÓPAI PARLAMENT,

               —

               tekintettel az Európai Képzési Alapítvány 2015-ös pénzügyi évre vonatkozó végleges éves beszámolójára,

               —

               tekintettel a Számvevőszéknek az Európai Képzési Alapítvány 2015-ös pénzügyi évre vonatkozó éves beszámolójáról szóló jelentésére, az alapítvány válaszával együtt (1),

               —

               tekintettel a Számvevőszéknek a 2015-ös pénzügyi évre vonatkozóan az elszámolás megbízhatóságát, valamint az alapjául szolgáló ügyletek jogszerűségét és szabályszerűségét igazoló, az Európai Unió működéséről szóló szerződés 287. cikke szerinti nyilatkozatára (2),

               —

               tekintettel a 2015-ös pénzügyi évre szóló költségvetés végrehajtása tekintetében az alapítvány számára adandó mentesítésről szóló, 2017. február 21-i tanácsi ajánlásra (05873/2017 – C8-0057/2017),

               —

               tekintettel az Európai Unió működéséről szóló szerződés 319. cikkére,

               —

               tekintettel az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendeletre (3) és különösen annak 208. cikkére,

               —

               tekintettel az Európai Képzési Alapítvány létrehozásáról szóló, 2008. december 16-i 1339/2008/EK európai parlamenti és tanácsi rendeletre (4), és különösen annak 17. cikkére,

               —

               tekintettel a 966/2012/EU, Euratom európai parlamenti és tanácsi rendelet 208. cikkében említett szervekre vonatkozó pénzügyi keretszabályzatról szóló, 2013. szeptember 30-i 1271/2013/EU felhatalmazáson alapuló bizottsági rendeletre (5) és különösen annak 108. cikkére,

               —

               tekintettel eljárási szabályzata 94. cikkére és IV. mellékletére,

               —

               tekintettel a Költségvetési Ellenőrző Bizottság jelentésére és a Foglalkoztatási és Szociális Bizottság véleményére (A8-0118/2017),

               1.

               jóváhagyja az Európai Képzési Alapítvány 2015-ös pénzügyi évre vonatkozó elszámolásának lezárását;

               2.

               utasítja elnökét, hogy továbbítsa ezt a határozatot az Európai Képzési Alapítvány igazgatójának, a Tanácsnak, a Bizottságnak és a Számvevőszéknek és gondoskodjon az Európai Unió Hivatalos Lapjában (L sorozat) való közzétételéről.

            az elnök

         Antonio TAJANI

            a főtitkár

         Klaus WELLE

      (1)  HL C 449., 2016.12.1., 168. o.

      (2)  Lásd az 1. lábjegyzetet.

      (3)  HL L 298., 2012.10.26., 1. o.

      (4)  HL L 354., 2008.12.31., 82. o.

      (5)  HL L 328., 2013.12.7., 42. o.


title: Marek Siwiec mentelmi jogának felfüggesztése Az Európai Parlament 2009. október 20-i határozata a Marek Siwiec mentelmi jogának felfüggesztésére irányuló kérelemről (2009/2067(IMM))

text:
               30.9.2010

               HU

               Az Európai Unió Hivatalos Lapja

               CE 265/31

         2009. október 20., keddMarek Siwiec mentelmi jogának felfüggesztése
   P7_TA(2009)0050
   Az Európai Parlament 2009. október 20-i határozata a Marek Siwiec mentelmi jogának felfüggesztésére irányuló kérelemről (2009/2067(IMM))
   2010/C 265 E/08

      Az Európai Parlament,
   tekintettel a lengyel főügyész által 2006. szeptember 27-én eljuttatott és a plenáris ülésen 2008. április 10-én bejelentett, Marek Siwiec mentelmi jogának felfüggesztésére irányuló kérelemre,
   miután eljárási szabályzata 7. cikke (3) bekezdésének megfelelően meghallgatta Marek Siwiecet,
   tekintettel az Európai Közösségek kiváltságairól és mentességeiről szóló 1965. április 8-i jegyzőkönyv 10. cikkére, valamint az Európai Parlament képviselőinek közvetlen és általános választójog alapján történő választásáról szóló 1976. szeptember 20-i okmány 6. cikkének (2) bekezdésére,
   tekintettel az Európai Közösségek Bíróságának 1964. május 12-i és 1986. július 10-i ítéletére (1),
   tekintettel a Lengyel Köztársaság 1997. április 2-i alkotmányának 105. cikkére,
   tekintettel a képviselői vagy szenátori mandátumok gyakorlásáról szóló 1996. május 9-i lengyel törvény 7b. cikkének (1) bekezdésére,
   tekintettel eljárási szabályzata 6. cikkének (2) bekezdésére és 7. cikkére,
   tekintettel a Jogi Bizottság jelentésére (A7-0030/2009),

               A.

               mivel Marek Siwiec ellen magánvádas büntetőeljárás indult,

               B.

               mivel az alábbi tények, nevezetesen az, hogy: az eljárást a három évvel a bűncselekmény állítólagos végrehajtása után zajló választási kampány idejére időzítették; az eljárást indító magánszemély nyilvánvalóan politikai indíttatása – melyet elsősorban az általa a Parlament elnökének átadott dokumentumok támasztanak alá –; továbbá az, hogy állítása szerint azon állampolgárok nevében cselekszik, akik általánosságban Siwiec úr közéleti szerepvállalása ellen tiltakoznak, mind arra utalnak, hogy a kérdéses büntetőeljárás megindítása fumus persecutionis esetét képezi, vagyis alapos okunk van feltételezni, hogy a Siwiec úr ellen felhozott vádakat olyan politikai ellenfél emelte, akinek elsődleges célja, hogy aláássa Siwiec úrnak az Európai Parlament képviselőjeként végzett tevékenységét,

               1.

               úgy határoz, hogy nem függeszti fel Marek Siwiec mentelmi jogát;

               2.

               utasítja elnökét, hogy haladéktalanul továbbítsa ezt a határozatot és az illetékes bizottság jelentését a Lengyel Köztársaság megfelelő hatóságának.

      (1)  A 101/63 sz. Wagner kontra Fohrmann és Krier ügy (EBHT 1964., 383. o.), illetve a 149/85. sz. Wybot kontra Faure és társai ügy (EBHT 1986., 2391.o.).


title: 2011/477/EU: A Bizottság határozata ( 2011. július 27. ) a 2001/95/EK európai parlamenti és tanácsi irányelv értelmében a gyermekekre jelentett bizonyos kockázatok kezelése érdekében a belső redőnyökre, zsinóros ablakárnyékolókra, valamint biztonsági eszközökre vonatkozó európai szabványok által követendő biztonsági előírásokról  EGT-vonatkozású szöveg

text:
               28.7.2011

               HU

               Az Európai Unió Hivatalos Lapja

               L 196/21

         A BIZOTTSÁG HATÁROZATA
   (2011. július 27.)
   a 2001/95/EK európai parlamenti és tanácsi irányelv értelmében a gyermekekre jelentett bizonyos kockázatok kezelése érdekében a belső redőnyökre, zsinóros ablakárnyékolókra, valamint biztonsági eszközökre vonatkozó európai szabványok által követendő biztonsági előírásokról
   (EGT-vonatkozású szöveg)
   (2011/477/EU)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az általános termékbiztonságról szóló, 2001. december 3-i 2001/95/EK európai parlamenti és a tanácsi irányelvre (1) és különösen annak 4. cikke (1) bekezdésének a) pontjára,
   mivel:

               (1)

               A 2001/95/EK irányelv 3. cikke (2) bekezdésének második albekezdése szerint egy terméket akkor lehet biztonságosnak tekinteni, ha az megfelel az olyan európai szabványokat átvevő önkéntesen alkalmazandó nemzeti szabványoknak, amelyek hivatkozásait az Európai Unió Hivatalos Lapjában kihirdették.

               (2)

               Ezeket az európai szabványokat az európai szabványügyi testületek dolgozzák ki, a Bizottság által meghatározott különleges biztonsági előírások alapján.

               (3)

               Sok otthonban találhatók olyan redőnyök és egyéb ablakárnyékolók, amelyeket zsinórokkal lehet felhúzni vagy leengedni (működtetőzsinór), vagy amelyek egyes részeit zsinórok tartják össze (rögzítőzsinór). Ezek a zsinórok a gyermekekre fojtási veszélyt jelentenek, mivel olyan hurkok alakulhatnak ki, amelybe a gyermek belegabalyodhat, amikor az ablak közelében játszik. A gyermekek az ablakpárkányra vagy bútorokra is felmászhatnak, hogy elérjék a zsinórokat. Balesetek történhetnek akkor is, ha a gyermekek ágya vagy kiságya az ablak közelében van, ahonnan a gyermek eléri a zsinórokat.

               (4)

               1998-ban egy, a 15 tagállam kórházaiból kiválasztott mintában 129 gyermek szorult kórházi ellátásra redőnyök vagy függönyzsinórok hurkai által okozott sérülések miatt (2). Az Egyesült Királyágban a becslések szerint évente egy vagy két gyermek hal meg redőnyzsinórok általi balesetekben. A Bizottság nemrégiben tíz végzetes balesetről értesült, amelyek 2008–2010 között Írországban, Finnországban, Hollandiában, az Egyesült Királyágban és Törökországban történtek 15–36 hónapos gyermekekkel. Az Egyesült Államokban ablakárnyékolók zsinórjai által okozott 119 halálos és 111 halálos veszéllyel járó balesetet jelentettek 1999 óta. Kanadában 1986 óta 28 halálos és 23 halálos veszéllyel járó baleset történt ablakárnyékolók zsinórjai miatt. Ausztráliában 2000 óta legalább 10 gyermeket fojtottak meg a nyakukra tekeredett redőnyzsinórok (3). Ezek az adatok azonban a problémát csak részlegesen tükrözik, mivel sok balesetet be sem jelentenek (4).

               (5)

               A kutatások szerint a legtöbb, redőnyzsinór általi baleseti halál a hálószobákban történik, és az érintett gyermekek életkora 16 és 36 hónap között van. Az érintett gyermekek több mint felének életkora 23 hónap körüli. Ebben a korban a gyermek mozgása már fejlett, azonban ha a zsinórba tekeredik, nehezen tudja kiszabadítani magát, mivel a felnőttekhez hasonlítva a fejének még nagyobb a súlya a testéhez képest, az izomkontroll pedig még nem fejlődött ki teljes mértékben. Emellett a légcsövek sem fejlődtek ki teljesen, kisebbek és kevésbé merevek, mint a felnőttek vagy nagyobb gyerekek légcsövei, ezért a nyakuk köré szoruló tárgyak könnyebben okoznak fulladást (5).

               (6)

               Az EN 13120:2009 európai szabvány a belső redőnyök működésére vonatkozó előírásokat, többek közt biztonsági előírásokat tartalmaz. Több olyan redőnymodell azonban, amely baleseteket okozott, nem tartozik az említett szabvány hatálya alá.

               (7)

               Az EN 13120:2009 európai szabvány mind a kézi, mind az elektromosan működtetett belső redőnyökre vonatkozik; ez utóbbit a gépekről szóló, 2009. május 17-i 2006/42/EK európai parlamenti és tanácsi irányelv (6) is szabályozza. Ez az irányelv azonban nem vonatkozik a gyermekbiztonságra a fojtás különös veszélye tekintetében, és nem alkalmazandó a kézzel működtetett zsinóros redőnyökre.

               (8)

               A motoros működtetés megszünteti a húzózsinórok által jelentett kockázatot, azonban a belső zsinórok továbbra is kockázatot jelentenek.

               (9)

               Az egyéb, hozzáférhető veszélyes zsinórokkal működő ablakárnyékolók hasonló kockázatot jelentenek a gyermekekre.

               (10)

               A zsinórokkal kapcsolatos balesetekről szóló jelentésekben a halál okaként szerepel a légutak belső elzáródása következtében bekövetkező fulladás. Az ablakárnyékolókra és redőnyökre vonatkozó meglévő európai szabványok nem tartalmaznak e kockázatra vonatkozó előírásokat.

               (11)

               A helytelen felszerelés vagy a felszerelés elmulasztása kockázatának kezelésére a gyártóknak javítani kell a biztonsági eszközök vagy ablakárnyékolók tervezésén: a termékeket oly módon kell megtervezni, hogy azokat ne lehessen használni, amennyiben a biztonsági eszközök nincsenek megfelelően felszerelve.

               (12)

               Ezért biztonsági előírásokat kell meghatározni annak érdekében, hogy a belső redőnyök és egyéb zsinóros ablakárnyékolók eleve biztonságosak legyenek a gyermekek számára, megszüntetve a hozzáférhető zsinórok és apró elemek általi fojtás, illetve fulladás veszélyét.

               (13)

               A zsinóros ablakárnyékolók és redőnyök biztonságos működésére vonatkozó előírások mellett a biztonsági eszközökre vonatkozóan is ki kell dolgozni előírásokat és termékbiztonsági információkat.

               (14)

               Az e határozatban előírt intézkedések összhangban vannak a 2001/95/EK európai parlamenti és tanácsi irányelv 15. cikke alapján létrehozott bizottság véleményével, és sem az Európai Parlament, sem a Tanács nem ellenezte azokat,

         ELFOGADTA EZT A HATÁROZATOT:
   1. cikk
   E határozat alkalmazásában a következő fogalommeghatározásokat kell alkalmazni:
   a)   belső redőny: olyan ablakárnyékoló termék, amelyet az épület bármely belső felületére szereltek fel;
   b)   zsinóros ablakárnyékoló: olyan termék, a belső redőny kivételével, amely ablak eltakarására szolgál, és amely szabadon lógó zsinórokkal van ellátva. Az ablakárnyékolók az ablak külső oldalán, két ablaktábla között, vagy az ablak belső oldalán is elhelyezhetők;
   c)   veszélyes hurok: hozzáférhető zsinór, lánc vagy hasonló, amely szövettel van kombinálva vagy anélküli, amely elég nagy ahhoz, hogy egy kisgyermek feje átférjen rajta, ezáltal fojtási veszélyt jelentve;
   d)   biztonsági eszközök: olyan eszköz vagy kivitelezés, amely a kisgyermekeket védi a fojtás veszélyétől, például azáltal, hogy megakadályozza a zsinóron vagy láncon a veszélyes hurkok kialakulását, a veszélyes hurkot megtöri, a zsinórt vagy a láncot elengedi, amikor veszélyes hurok alakult ki, vagy amikor a zsinórra vagy a láncra súly nehezedik, a zsinórt vagy a láncot elérhetetlenné teszi a gyermekek számára, megakadályozza a zsinórok összekuszálódását;
   e)   hozzáférhető zsinór(ok), lánc(ok), gyöngylánc(ok) vagy hasonlók: hozzáférhető zsinór(ok), lánc(ok), gyöngylánc(ok) vagy hasonlók, amelyeket egy kisgyermek a redőny vagy ablakárnyékoló első, hátsó vagy oldalsó részéről elérhet és meghúzhat, és ezáltal fojtási veszélyt jelent. A magasság nem tekinthető a hozzáférhetőség korlátozásának.
   2. cikk
   A 2001/95/EK irányelv 4. cikke értelmében, a belső redőnyökre, zsinóros ablakárnyékolókra, valamint biztonsági eszközökre vonatkozó európai szabványok által követendő biztonsági előírásokat e határozat melléklete tartalmazza.
   3. cikk
   Ez a határozat az Európai Unió Hivatalos Lapjában való kihirdetését követő huszadik napon lép hatályba.

      Kelt Brüsszelben, 2011. július 27-én.

            a Bizottság részéről

            az elnök

         José Manuel BARROSO

      (1)  HL L 11., 2002.1.15., 4. o.

      (2)  http://ec.europa.eu/consumers/reports/rights_child_safety_prod.pdf

      (3)  http://www.ocba.sa.gov.au/productsafety/warning/blindcords.html

      (4)  http://www.cpsc.gov/CPSCPUB/PREREL/PRHTML97/97136.html

      (5)  http://www.rospa.com/about/currentcampaigns/blindcords/

      (6)  HL L 157., 2006.6.9., 24. o.

      MELLÉKLET

         A belső redőnyökre, zsinóros ablakárnyékolókra és biztonsági eszközökre vonatkozó biztonsági előírások

      1.   HATÁLY
      Az e dokumentumban részletezett biztonsági előírások belső redőnyökre és zsinóros ablakárnyékolókra vonatkoznak, függetlenül azok tervezésétől és a felhasznált anyagoktól, mint például:

                  —

                  reluxák,

                  —

                  roletták,

                  —

                  szalagfüggönyök,

                  —

                  cellás szerkezetű redőnyök és pliszék,

                  —

                  római rolók,

                  —

                  buggyos/francia raff rolók,

                  —

                  panelfüggönyök,

                  —

                  spaletták,

                  —

                  rolók.

            Az előírások a drapériákra, szúnyoghálókra és a lezárt rendszerű, üvegezett redőnyökre is vonatkoznak, amennyiben azok olyan hozzáférhető zsinórral, lánccal, gyöngylánccal vagy hasonlóval működnek, amelyekből veszélyes hurok alakulhat ki.
      A biztonsági előírások legalább a 0–42 hónapos korú gyermekekre („kisgyermekek”) vonatkoznak.
      2.   AZ ELŐÍRÁSOK
      A belső redőnyökre és zsinóros ablakárnyékolók működésére vonatkozó előírások maghatározásakor figyelembe kell venni azok ésszerű, előrelátható felhasználási feltételeit, és az elérhető zsinór(ok), lánc(ok), golyólánc(ok) vagy hasonlók által a gyermekekre jelentett potenciális veszélyeket.
      A fojtás és fulladás kockázatának csökkentése érdekében a belső redőnyöket (és zsinóros ablakárnyékolókat) úgy kell megtervezni, hogy azok eleve biztonságosak legyenek. A rendelkezésre álló legmodernebb technológiák segítségével minden eszközt fel kell használni a biztonságos termékek kialakításához, amelyeket előreláthatóan bármely olyan környezetben használnak majd, ahol kisgyermekek tartózkodhatnak, például lakásokban, házakban, szállodákban, kórházakban, templomokban, üzletekben, iskolákban, óvodákban és általában a nyilvános helyeken. Az olyan irodákban vagy egyéb helyiségekben felszerelt redőnyök és ablakárnyékolók, amely helyiségeket eredeti rendeltetésüktől eltérő célra használnak, és ahol kisgyermekek tartózkodhatnak, szintén a jelen előírások hatálya alá tartoznak.
      Azon belső redőnyöknek és zsinóros ablakárnyékolóknak, amelyeken hozzáférhető zsinór(ok), lánc(ok), gyöngylánc(ok) vagy hasonlók találhatók, az alábbi minimumkövetelményeknek kell megfelelniük:

                  1.

                  a hozzáférhető zsinór(ok)ból, lánc(ok)ból, gyöngylánc(ok)ból vagy hasonlókból nem alakulhat ki veszélyes hurok;

                  2.

                  ha a termék kivitelezése nem zárja ki a veszélyes hurok kialakulásának kockázatát, a terméket megfelelő biztonsági eszközzel kell ellátni, amely a fojtás kockázatát minimálisra csökkenti;

                  3.

                  a biztonsági eszközöket a termék részeként kell szolgáltatni;

                  4.

                  az olyan biztonsági eszközöket, amelyek nem képezik a termék részét (például zsinórmegállítók), előzetesen a redőnyt vagy ablakárnyékolót működtető zsinór(ok)ra, lánc(ok)ra vagy gyöngylánc(ok)ra kell szerelni, továbbá a biztonsági eszközön szembetűnő figyelmeztetést kell elhelyezni. A figyelmeztetésnek legalább a következőket kell tartalmaznia: „Ha ezt az eszközt nem szerelik be, kisgyermekek megfojthatják magukat. Figyelmesen olvassa el az útmutatót, és annak megfelelően szerelje be az eszközt. Mindig használja az eszközt, hogy a gyermekek ne férhessenek hozzá a zsinórokhoz vagy láncokhoz.”;

                  5.

                  amennyiben vannak biztonsági eszközök, azoknak ellenállónak kell lenniük a kisgyermekek általi működtetéssel szemben. Emellett a biztonsági eszköz nem jelentheti fizikai sérülés kockázatát a gyermekekre, például az éles szélek, az ujjak beszorulása vagy a kiálló részek miatt. A biztonsági eszközöket továbbá tartóssági és fáradásvizsgálatoknak kell alávetni, és ellenállónak kell lenniük az idővel és időjárási viszonyokkal szemben is. A biztonsági eszközről nem válhatnak le apró elemek, amelyek a gyermek fulladását okozhatják a légutak belső elzáródása következtében;

                  6.

                  a zsinór(ok)ról, lánc(ok)ról, gyöngylánc(ok)ról vagy hasonlókról nem válhatnak le apró elemek, amelyek a gyermek fulladását okozhatják a légutak belső elzáródása következtében.

            3.   TERMÉKBIZTONSÁGI INFORMÁCIÓ
      A figyelmeztetéseket egyértelmű és szembetűnő módon kell elhelyezni az eladás helyén, a csomagoláson, a terméken, és a használati útmutatóban. A figyelmeztetésnek legalább az alábbiakat kell tartalmaznia:

                  —

                  „A terméket működtető húzózsinórok, láncok és szalagok hurkai és zsinórjai kisgyermekeket fojtottak meg.”

                  —

                  „A fulladás és begabalyodás elkerülése érdekében tartsa a zsinórokat kisgyermekek által el nem érhető helyen! A zsinórok a gyermek nyakára tekeredhetnek!”

                  —

                  „Az ágyat, kiságyat és bútorokat az ablakárnyékolók zsinórjaitól távol helyezze el!”

                  —

                  „A zsinórokat ne kösse össze! Ügyeljen, hogy a zsinórok ne csavarodjanak össze, és ne alakuljon ki hurok!”

            A figyelmeztetéseket a megfelelő piktogramnak kell kísérnie.
      A gyártó vagy importőr, és – adott esetben – a termék felszerelését végző szakember nevét vagy védjegyét szintén fel kell tüntetni a terméken.
      Az összeszerelésre, felszerelésre és a redőny vagy az ablakárnyékoló biztonságos használatára vonatkozó utasításokat a csomagolásban kell elhelyezni.
      4.   AZ UTÓLAGOS BESZERELÉSRE SZÁNT BIZTONSÁGI ESZKÖZÖKRE VONATKOZÓ ELŐÍRÁSOK
      A megfelelő biztonsági eszközzel/eszközökkel ellátott redőnyökre vagy zsinóros ablakárnyékolókra a 2. szakasz előírásai vonatkoznak.
      A biztonsági eszközt/eszközöket a következő figyelmeztetésekkel, tájékoztatással és utasításokkal kell ellátni:

                  —

                  a gyártó vagy importőr, és – adott esetben – a termék felszerelését végző szakember neve vagy védjegye;

                  —

                  utasítások: „A termék felszerelése előtt figyelmesen olvassa el ezt a használati utasítást. Az eszköz helytelen felszerelése gyermekek fulladását okozhatja. A használati utasítást őrizze meg.”„A kiegészítő biztonsági eszközök használata csökkenti a fojtás kockázatát, de nem nyújt ellene teljes védelmet.”;

                  —

                  utasítások: „Rendszertelen használat esetén ellenőrizze az eszközt!” és „A hibás eszközt cserélje ki!”;

                  —

                  figyelmeztetés arról, hogy a leváló apró elemek a gyermek fulladását okozhatják a légutak elzáródása következtében;

                  —

                  tájékoztatás a redőny vagy zsinóros ablakárnyékoló típusáról, amelyhez a terméket tervezték és vizsgálták;

                  —

                  a használatra vonatkozó tájékoztatás (a biztonsági eszköz rendeltetése és az esetleges korlátozások);

                  —

                  az eszköz helyes felszerelésére és elhelyezésére vonatkozó pontos utasítások; amennyiben a felszereléshez speciális szerszám szükséges, azt az eszköz szállítójának kell biztosítania;

                  —

                  az utasításokat a megfelelő piktogramoknak kell kísérniük a megértés megkönnyítése érdekében;

                  —

                  a biztonságos használattal kapcsolatos bármely egyéb információ.